b"\n_START_ARTICLE_\nNaftal\xc3\xa8\n_START_SECTION_\nHist\xc3\xb2ria\n_START_PARAGRAPH_\nEntre 1819\xe2\x80\x931820, dos qu\xc3\xadmics va informar d'haver obtingut un s\xc3\xb2lid olor\xc3\xb3s derivat de la destil\xc2\xb7laci\xc3\xb3 del quitr\xc3\xa0 del carb\xc3\xb3 El 1821 John Kidd va descriure moltes de les propietats d'aquesta subst\xc3\xa0ncia i propos\xc3\xa0 dir-li naftalina per haver-se obtingut de la nafta un terme ampli per productes del carb\xc3\xb3 vol\xc3\xa0tils.  La f\xc3\xb3rmula qu\xc3\xadmica de la naftalina va ser determinada per Michael Faraday el 1826. L'estructura de dos anells de benz\xc3\xa8 fusionats va ser proposada per Emil Erlenmeyer el 1866, i confirmada per Carl Gr\xc3\xa4be tres anys despr\xc3\xa9s.\n_START_SECTION_\nEstructura i reactivitat\n_START_PARAGRAPH_\nEn qu\xc3\xadmica org\xc3\xa0nica els anells estan fusionats si comparteixen dos o m\xc3\xa9s \xc3\xa0toms. Per aix\xc3\xb2 el naftal\xc3\xa8 est\xc3\xa0 classificat com un hidrocarbur arom\xc3\xa0tic polic\xc3\xadclic benzenoid. _NEWLINE_A difer\xc3\xa8ncia del benz\xc3\xa8, els enlla\xc3\xa7os de carboni no s\xc3\xb3n de la mateixa longitud, per aix\xc3\xb2 t\xc3\xa9 tres estructures de resson\xc3\xa0ncia. _NEWLINE_El naftal\xc3\xa8 reacciona sota condicions m\xc3\xa9s suaus que el benz\xc3\xa8.\n_START_SECTION_\nProducci\xc3\xb3\n_START_PARAGRAPH_\nEl naftal\xc3\xa8 abunda en quitr\xc3\xa0 de carb\xc3\xb3 i representa un 10% del seu pes. Tamb\xc3\xa9 s'extrau del petroli.\n_START_SECTION_\nEn la natura\n_START_PARAGRAPH_\nTraces de naftal\xc3\xa8 es produeixen en les flors de magn\xc3\xb2lia i certes esp\xc3\xa8cies de c\xc3\xa9rvols, com tamb\xc3\xa9 en el t\xc3\xa8rmit subterrani de Formosa, possiblement produ\xc3\xaft com repel\xc2\xb7lent de formigues, fongs i nematodes. Algunes soques de fongs endof\xc3\xadtics com Muscodor albus fan anftal\xc3\xa8 entre molts altres compostos vol\xc3\xa0tils, mentre Muscodor vitigenus produeix naftal\xc3\xa8 quasi exclusivament._NEWLINE_El naftal\xc3\xa8 s'ha trobat en meteorits a la superf\xc3\xadcie de la Terra. Tamb\xc3\xa9 s'ha trobat en el medi interestel\xc2\xb7lar cap a l'estrella Cernis 52 de la constel\xc2\xb7laci\xc3\xb3 Perseu.\n_START_SECTION_\nEfectes sobre la salut\n_START_PARAGRAPH_\nL'exposici\xc3\xb3 a grans quantitats de naftal\xc3\xa8 poden perjudicar o destruir les c\xc3\xa8l\xc2\xb7lules roges de la sang especialment en infants que desenvolupen una an\xc3\xa8mia hemol\xc3\xadtica despr\xc3\xa9s d'ingerir les boles o altres productes amb naftalina."